QLT โชว์งบ Q1 พลิกกำไร 3 ลบ. อานิสงส์โควิดคลี่คลาย-คุมต้นทุนเด่น
QLT โชว์งบ Q1 พลิกกำไร 3 ลบ. อานิสงส์โควิดเริ่มคลี่คลายมากขึ้น เน้นควบคุมต้นทุนค่าใช้จ่าย  
QLT โชว์งบ Q1 พลิกกำไร 3 ลบ. อานิสงส์โควิดเริ่มคลี่คลายมากขึ้น เน้นควบคุมต้นทุนค่าใช้จ่าย  
17 พ.ค. 2565

นายสมเกียรติ อร่ามเรืองกุล ประธานเจ้าหน้าที่บริหาร บริษัท ควอลลีเทค จำกัด (มหาชน) หรือ QLT ประกาศผลการดำเนินงานบริษัทฯ ประจำไตรมาส 1 ปี 2565 โดยบริษัทฯ มีรายได้รวม อยู่ที่ 94.47 ล้านบาท เพิ่มขึ้น 4.31% ส่วนกำไรสุทธิ อยู่ที่ 2.77 ล้านบาท เพิ่มขึ้น 262.75% จากงวดเดียวกันของปีก่อน เนื่องจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) เริ่มคลี่คลายมากขึ้น บริษัทฯ จึงสามารถเข้าไปปฏิบัติงานในพื้นที่ของลูกค้าได้ตามปกติ โดยเน้นการตรวจคัดกรองโควิด-19 ตามมาตรการความปลอดภัยของลูกค้าอย่างเคร่งครัด
อีกทั้งบริษัทฯ มีการดำเนินมาตรการเรื่องการควบคุมต้นทุนการให้บริการ และปรับค่าใช้จ่ายด้านต่างๆ เกี่ยวกับพนักงานให้มีความเหมาะสม เพื่อให้คงความสามารถในการแข่งขันได้ ส่งผลให้บริษัทฯ มีรายได้จากการขายและให้บริการเพิ่มขึ้น สามารถลดต้นทุนและค่าใช้จ่ายบางส่วนได้เมื่อเทียบกับงวดเดียวกันของปี 2564
“บริษัทฯ ยังคงมุ่งเน้นการให้บริการที่มีคุณภาพ เน้นการทำงานด้วยความปลอดภัย ซึ่งคาดว่าปี 2565 ผลประกอบการของบริษัทฯ น่าจะมีการปรับตัวดีขึ้นจากปีที่ผ่านมา ทั้งงานบริการทดสอบโดยไม่ทำลายและงานตรวจสอบและรับรองในกลุ่มลูกค้าโรงกลั่นและปิโตรเคมี” นายสมเกียรติ กล่าว